# L7a9d

L7a9d, El Haqed o Lhaqed (àrab: الحاقد, al-Ḥāqid, ‘el Boig’), nom artístic de Mouad Belaghouat (Casablanca, 1988), és un raper marroquí i activista pels drets humans que va assolir certa prominència quan va ser empresonat per criticar al rei del Marroc Mohammed VI.

## Biografia

Artista compromès, canta en àrab marroquí i és comparat amb el raper tunisià El Général. Membre actiu del Moviment del 20 de Febrer, esdevé famós després de la seva detenció el 10 de setembre del 2011, quan la justícia marroquina l'acusà d'assalt després d'un altercat amb una persona. El fenomen L7a9ed no té un altre equivalent en la història de l'escena de la música marroquina que el grup Nass El Ghiwane en els anys 1970 i 1980.
Mouad Belghouat manté la seva innocència i rep el suport de nombrosos partidaris, que denuncien "un judici polític muntat". La campanya de solidaritat es va dur a terme pel Moviment del 20 de Febrer i part de la societat civil, a través de manifestacions, una campanya a internet i nombroses assegudes davant la seu del tribunal de primera instància d'Aïn Sebaâ.
El seu cas ha estat força mediatitzat per la premsa marroquina i internacional. Se li han dedicat nombrosos reportatges als canals de televisió europeus. El 15 de gener de 2012 Mouad Belghouat va ser condemnat a quatre mesos de presó, una pena que correspon al temps que va passar detingut. Va ser alliberat al final del procés.
Acusat d'«insult a una autoritat pública en l'exercici de les seves funcions i a un cos constituït »" Mouad Belghouat va ser condemnat el març de 2012 a un any de presó. De fet, va ser processat per una de les seves cançons, en què denuncia la corrupció de la policia marroquina. Va ser posat en llibertat el 29 de març de 2013. En febrer de 2014 va treure un nou àlbum anomenat Waloo.
El 13 de febrer de 2014 la policia assaltà una biblioteca on estava donant una conferència de premsa per presentar el seu nou disc.
El 18 de maig de 2014 L7a9d fou arrestat de nou a l'entrada de l'Estadi Mohamed V a Casablanca quan anava a veure un partit entre el Raja Casablanca i el Moghreb Athlétic de Tétouan, acusat per la policia d'haver venut entrades al mercat negre, una acusació que ell va negar. A més, la policia va presentar càrrecs contra ell suposadament per colpejar a quatre policies durant l'esdeveniment.
En setembre de 2014 fou nominat per Esquerra Unitària Europea/Esquerra Verda Nòrdica al Premi Sakharov, junt amb el raper tunisià Weld El 15 i el blogger egipci Alaa Abdel Fattah. El mes següent la nominació va ser retirada després de la controvèrsia sobre alguns tuits de 2012 per Abd El-Fattah sobre el bombardeig israelià de Gaza.

## Referències

* ↑ «L7A9D. Le rappeur des deux Oukacha» (en francès). Telquel, 12-05-2012 [Consulta: 15 octubre 2014]. «Còpia arxivada». Arxivat de l'original el 2019-04-22. [Consulta: 9 agost 2021].
* ↑ «"L7A9D" ou, la voix du peuple.». Lakome, 20-09-2011 [Consulta: 13 febrer 2014]. «Còpia arxivada». Arxivat de l'original el 2014-02-19. [Consulta: 17 març 2021].
* ↑ Stéphanie Binet «Mobilisation au Maroc pour L7a9d». Le Monde, 11-01-2012 [Consulta: 13 febrer 2014].
* ↑ « Maroc : après quatre mois de prison, Mouad, rappeur engagé, est libre », Ilhem Rachidi, Rue89, le 12 janvier 2012
* ↑ « Maroc : A quand la libération de Mouad Belghouat ? », Fouâd Harit, Afrik.com, le 17 novembre. Page consultée le 20 janvier 2012.
* ↑ « Maroc: un rappeur en prison », Myriem Khrouz, lexpress.fr, le 23 novembre 2012
* ↑ «« Opinion. Lhaqed, trois mois de prison, trois mois d'injustice », Salah Elayoubi, Demain Online, le 12 décembre 2011». Arxivat de l'original el 2012-01-09. [Consulta: 12 febrer 2017].
* ↑ http://www.yabiladi.com/articles/details/8023/mouad-l7a9ed-libert-provisoire-rejet.html
* ↑ « Trial Puts Morocco's New Charter Under Spotlight », Aida Alami, The International Herald Tribune, le 19 janvier 2012
* ↑ «« Le rappeur Mouad Belghouat », Monde Arabe Arte TV». Arxivat de l'original el 2012-01-06. [Consulta: 12 febrer 2017].
* ↑ Maroc : le rappeur Mouad L7a9ed sort de prison yabiladi.com
* 1 2 «Maroc : Une conférence du rappeur L7a9d " empêchée " à la dernière minute». Yabiladi, 13-02-2014 [Consulta: 13 febrer 2014].
* 1 2 «http://www.h24info.ma/maroc/mouad-l7a9ed-encore-arrete-lors-du-match-raja-mat/23168». H24Info, 19-05-2014 [Consulta: 9 juny 2014]. Arxivat 24 de maig 2014 a Wayback Machine. «Còpia arxivada». Arxivat de l'original el 2014-05-24. [Consulta: 12 febrer 2017].
* ↑ Joel Benin, Can Arabs be Human Rights Defenders?, Jadaliyya, 10 October 2014